|  |
| --- |
| Številka: 007-322/2017/11 |
| Ljubljana, 13. 12. 2017 |
| EVA 2017-2030-0041 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o spremembah in dopolnitvah Uredbe o vpisu družb in drugih pravnih oseb v sodni register (EVA 2017-2030-0041) – predlog za obravnavo**  |
| **1. Predlog sklepov vlade:** |
| Na podlagi 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17) je Vlada Republike Slovenije na svoji… seji dne …. pod točko …. sprejela naslednji sklep:Vlada Republike Slovenije izda Uredbo o spremembah in dopolnitvah Uredbe o vpisu družb in drugih pravnih oseb v sodni register in jo objavi v Uradnem listu Republike Slovenije. Mag. Lilijana KOZLOVIČGENERALNA SEKRETARKAPriloge:– uredba– obrazložitev uredbe– podatki o izvedbi notranjih postopkov pred odločitvijo na seji vladePrejemniki: – Ministrstvo za pravosodje– Ministrstvo za finance– Ministrstvo za gospodarski razvoj in tehnologijo– Ministrstvo za javno upravo– Vrhovno sodišče Republike Slovenije– Agencija Republike Slovenije za javnopravne evidence in storitve– Služba Vlade Republike Slovenije za zakonodajo– Generalni sekretariat Vlade Republike Slovenije |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Goran Klemenčič, minister za pravosodje,
* Tina Brecelj, državna sekretarka na Ministrstvu za pravosodje,
* Darko Stare, državni sekretar na Ministrstvu za pravosodje,
* Sara Regancin, v. d. generalne direktorice Direktorata za civilno pravo,
* Miha Verčko, vodja sektorja – sekretar, Direktorat za civilno pravo,
* Aljaž Perme, sekretar, Direktorat za civilno pravo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predlog Uredbe o spremembah in dopolnitvah Uredbe o vpisu družb in drugih pravnih oseb v sodni register se nanaša na prenovo sistema »Vse na enem mestu – VEM«. Prenova je bila izvedena z Zakonom o spremembah in dopolnitvah Zakona o Poslovnem registru Slovenije (Uradni list RS, št. 54/17; ZPRS-1B) in Zakonom o spremembah in dopolnitvah Zakona o sodnem registru (ZSReg-G), na podlagi katerih je bil predmet urejanja postopkov Vse na enem mestu (VEM) oziroma po novem postopkov za podporo poslovnim subjektom prenesen iz ZSReg v ZPRS-1. Spremembe sledijo širši prenovi sistema VEM v skladu s strateškim vladnim projektom »6.3 VEM za poslovne subjekte«. Postopki za podporo poslovnim subjektom namreč ne veljajo le za subjekte, ki se vpisujejo v sodni register, temveč se uporabljajo za širši krog subjektov, in sicer tudi za subjekte, ki se vpisujejo v Poslovni register Slovenije. Opisani zakonski zasnovi na normativni izvedbeni ravni sledi tudi predlog uredbe; izraz »točke VEM« nadomešča z novim izrazoslovjem v ZPRS-1.V preostalem delu se veljavna ureditev usklajuje z določbami Zakona o spremembah in dopolnitvah Zakona o gospodarskih družbah (Uradni list RS, št. 15/17; v nadaljnjem besedilu: ZGD-1J), ki je v notranji pravni red prenesel določbe Direktive 2012/17/EU Evropskega parlamenta in Sveta z dne 13. junija 2012 o spremembi Direktive Sveta 89/666/EGS ter direktiv 2005/56/ES in 2009/101/ES Evropskega parlamenta in Sveta glede povezovanja centralnih in trgovinskih registrov ter registrov družb, in sicer v delu, ki se nanaša na izbris podružnice tujega podjetja iz sodnega registra, ker je tuje podjetje prenehalo poslovati in bilo izbrisano iz tujega trgovinskega registra, in na način obveščanja registrskega sodišča zaradi izbrisa prevzete družbe iz sodnega registra zaradi njene čezmejne združitve. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Datum objave: 3. 11. 2017V strokovno razpravo, ki je potekala od 3. 11. do 24. 11. 2017, sta bila vključena: * Vrhovno sodišče Republike Slovenije in
* Agencija Republike Slovenije za javnopravne evidence in storitve.

Na gradivo nista imela pripomb.Gradivo je bilo skupaj z enomesečnim rokom za posredovanje predlogov 3. 11. 2017 objavljeno na portalu e-demokracija. Pripomb na objavljeno gradivo nismo prejeli. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| ***Mag. Goran KLEMENČIČ******minister***  |

Na podlagi 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17) je Vlada Republike Slovenije na svoji … seji dne … pod točko … sprejela naslednji sklep:

Vlada Republike Slovenije izda Uredbo o spremembah in dopolnitvah Uredbe o vpisu družb in drugih pravnih oseb v sodni register in jo objavi v Uradnem listu Republike Slovenije.

***Mag. Lilijana KOZLOVIČ***

***GENERALNA SEKRETARKA***

Priloge:

– uredba

– obrazložitev uredbe

– podatki o izvedbi notranjih postopkov pred odločitvijo na seji vlade

Prejemniki:

– Ministrstvo za pravosodje

– Ministrstvo za finance

– Ministrstvo za gospodarski razvoj in tehnologijo

– Ministrstvo za javno upravo

– Vrhovno sodišče Republike Slovenije

– Agencija Republike Slovenije za javnopravne evidence in storitve

– Služba Vlade Republike Slovenije za zakonodajo

– Generalni sekretariat Vlade Republike Slovenije

Na podlagi 45. člena Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17) izdaja Vlada Republike Slovenije

**U R E D B O**

**o spremembah in dopolnitvah Uredbe o vpisu družb in drugih pravnih oseb v sodni register**

1. **člen**

V Uredbi o vpisu družb in drugih pravnih oseb v sodni register (Uradni list RS, št. 43/07, 5/10, 25/14 in 54/15) se v 2. členu v prvem odstavku besedilo »Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US in 82/13« nadomesti z besedilom »Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17«.

V drugem odstavku se besedilo »Uradni list RS, št. 54/07 – uradno prečiščeno besedilo, 93/07, 65/08, 49/09 in 82/13 – ZGD-1H« nadomesti z besedilom »Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17«.

V tretjem in četrtem odstavku se besedilo »točka VEM« nadomesti z besedilom »točka za podporo poslovnim subjektom«.

1. **člen**

V tretjem odstavku 51. člena se besedilo »točka VEM« nadomesti z besedilom »točka za podporo poslovnim subjektom«.

1. **člen**

Za besedilom 82. člena, ki postane prvi odstavek, se doda nov drugi odstavek, ki se glasi:

»(2) Registrsko sodišče izbriše podružnico iz sodnega registra po uradni dolžnosti, ko prek sistema povezovanja poslovnih registrov prejme obvestilo pristojnega organa države članice, da se je nad tujim podjetjem končal postopek likvidacije, postopek zaradi insolventnosti ali drug postopek, na podlagi katerega je tuje podjetje prenehalo poslovati in je bilo izbrisano ter nima več pravnega naslednika (683.a člen ZGD-1).«.

1. **člen**

V 116.b členu se za besedo »ko« doda besedilo »prek sistema povezovanja poslovnih registrov«.

**KONČNA DOLOČBA**

1. **člen**

Ta uredba začne veljati petnajsti dan po objavi v Uradnem listu Republike Slovenije.

Št. 007-322/2017/11

Ljubljana, \_\_\_\_\_\_\_\_\_\_\_

EVA 2017-2030-0041

Vlada Republike Slovenije

dr. Miroslav Cerar

predsednik

**OBRAZLOŽITEV**

**I. UVOD**

Pravna podlaga (besedilo, vsebina zakonske določbe, ki je podlaga za izdajo uredbe)

Zakonska podlaga, ki je podlaga za izdajo Uredbe o vpisu družb in drugih pravnih oseb v sodni register (Uradni list RS, št. 43/07, 5/10, 25/14 in 54/15; v nadaljnjem besedilu: uredba) je Zakon o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17; v nadaljnjem besedilu: ZSReg), ki v 45. členu določa:

»Vlada Republike Slovenije s predpisom določi naslednja izvedbena pravila:

1. v zvezi s predlogi za vpis v sodni register:

- načinu vlaganja predlogov za vpis v elektronski obliki in

- uporabi obrazcev predlogov za posamezne vrste vpisov v sodni register,

2. v zvezi s listinami, ki se predložijo v elektronski obliki:

- o načinu predložitve listin v elektronski obliki in

- o načinu pretvorbe in overitve listin iz petega odstavka 28.a člena tega zakona,

3. načinu opravljanja vpisov ter o načinu in podrobnejših pogojih vročanja v elektronski obliki v skladu s 35.a členom tega zakona,

4. načinu objave vpisov in objave predložitve listin iz prvega odstavka 43. člena tega zakona,

5. vodenju informatizirane glavne knjige in informatizirane zbirke listin,

6. načinu objave prevodov podatkov in listin iz 46.a člena tega zakona,

7. načinu zagotavljanja javnosti podatkov, vpisanih v informatizirano glavno knjigo v skladu z 48. členom tega zakona,

8. načinu zagotavljanja javnosti vsebine zbirke listin v skladu z 48.a členom tega zakona,

9. načinu vložitve zahteve za izpise v skladu z 48.b členom tega zakona,

10. višino nadomestila, ki sta ga za izpis iz sodnega registra ali izpis listine upravičena in zaračunati agencija in notar ter

11. izmenjavi in dostopu do podatkov in listin sodnega registra v sistemu povezovanja poslovnih registrov (prvi odstavek 49.a člena tega zakona).«

Rok za izdajo uredbe, določen z zakonom

Rok za uskladitev določb uredbe je predpisan v 17. členu Zakona o spremembah in dopolnitvah Zakona o sodnem registru (Uradni list RS, št. 54/17; v nadaljnjem besedilu: ZSReg-G), ki Vlado Republike Slovenije zavezuje, da uredbo uskladi z določbami ZSReg-G v treh mesecih po začetku njegove veljavnosti. ZSReg-G je začel veljati 14. 10. 2017, določbe uredbe je tako treba uskladiti do 14. 1. 2018.

Splošna obrazložitev predloga uredbe, če je potrebna

Predlog Uredbe o spremembah in dopolnitvah Uredbe o vpisu družb in drugih pravnih oseb v sodni register se nanaša na prenovo sistema »Vse na enem mestu – VEM«. Prenova je bila izvedena z Zakonom o spremembah in dopolnitvah Zakona o Poslovnem registru Slovenije (Uradni list RS, št. 54/17; v nadaljnjem besedilu: ZPRS-1B) in ZSReg-G, na podlagi katerih je bil predmet urejanja postopkov Vse na enem mestu (VEM) oziroma po novem postopkov za podporo poslovnim subjektom prenesen iz ZSReg v ZPRS-1. Spremembe sledijo širši prenovi sistema VEM v skladu s strateškim vladnim projektom »6.3 VEM za poslovne subjekte«. Postopki za podporo poslovnim subjektom namreč ne veljajo le za subjekte, ki se vpisujejo v sodni register, temveč se uporabljajo za širši krog subjektov, in sicer tudi za subjekte, ki se vpisujejo v Poslovni register Slovenije. Opisani zakonski zasnovi na normativni izvedbeni ravni sledi tudi predlog uredbe; izraz »točke VEM« nadomešča z novim izrazoslovjem v ZPRS-1.

V preostalem delu se veljavna ureditev usklajuje z določbami Zakona o spremembah in dopolnitvah Zakona o gospodarskih družbah (Uradni list RS, št. 15/17; v nadaljnjem besedilu: ZGD-1J), ki je v notranji pravni red prenesel določbe Direktive 2012/17/EU Evropskega parlamenta in Sveta z dne 13. junija 2012 o spremembi Direktive Sveta 89/666/EGS ter direktiv 2005/56/ES in 2009/101/ES Evropskega parlamenta in Sveta glede povezovanja centralnih in trgovinskih registrov ter registrov družb, in sicer v delu, ki se nanaša na izbris podružnice tujega podjetja iz sodnega registra, ker je tuje podjetje prenehalo poslovati in bilo izbrisano iz tujega trgovinskega registra, in na način obveščanja registrskega sodišča zaradi izbrisa prevzete družbe iz sodnega registra zaradi njene čezmejne združitve.

Predstavitev presoje posledic za posamezna področja, če te niso mogle biti celovito predstavljene v predlogu zakona

Posledice za posamezna področja so (že bile) predstavljene v predlogu Zakona o spremembah in dopolnitvah Zakona o sodnem registru (EVA 2016-2030-0026).

**II. VSEBINSKA OBRAZLOŽITEV PREDLAGANIH REŠITEV**

**K 1. členu:**

S predlaganim členom se s spremembami prvega in drugega odstavka 2. člena uredbe usklajuje navedba izdaj Uradnega lista RS, v katerih je objavljeno zdaj veljavno besedilo ZGD-1 in ZSReg, spremembe tretjega in četrtega odstavka pa so potrebne zaradi prenove sistema VEM (glej tudi splošno obrazložitev tega predloga uredbe).

**K 2. členu:**

S predlaganim členom se izraz »točka VEM« nadomešča z izrazom »točka za podporo poslovnim subjektom« (glej tudi splošno obrazložitev tega predloga uredbe).

**K 3. in 4. členu:**

Spremembi predlaganih členov sta potrebni zaradi uskladitve z določbami ZGD-1J in ZSReg-G, s katerima je bila v pravni red Republike Slovenije skupaj z Zakonom o spremembah in dopolnitvah Zakona o Poslovnem registru Slovenije (Uradni list RS, št. 54/17; v nadaljnjem besedilu: ZPRS-1B) prenesena Direktiva 2012/17/EU Evropskega parlamenta in Sveta z dne 13. junija 2012 o spremembi Direktive Sveta 89/666/EGS ter direktiv 2005/56/ES in 2009/101/ES Evropskega parlamenta in Sveta glede povezovanja centralnih in trgovinskih registrov ter registrov družb. Direktiva 2012/17/EU je vzpostavila povezovanje centralnih in trgovinskih registrov. Poslovni registri držav članic Evropske unije in Evropskega gospodarskega prostora so zdaj povezani v enotni sistem povezovanja poslovnih registrov (sistem BRIS – *Business Registers Interconnection System*), ki je na državni zakonodajni ravni urejen v ZSReg in ZPRS-1.

– K 3. členu:

Z ZGD-1J se je v novem 683.a členu uredil izbris podružnice tujega podjetja tudi iz razloga prenehanja tujega podjetja, registriranega v drugi državi članici. Registrsko sodišče izbriše podružnico po uradni dolžnosti na podlagi obvestila registrskega organa tujega podjetja (prek sistema povezovanja poslovnih registrov), da se je nad tujim podjetjem končal postopek likvidacije, postopek zaradi insolventnosti ali drug postopek, na podlagi katerega je tuje podjetje prenehalo poslovati in je bilo izbrisano ter nima več pravnega naslednika – glej tudi 49.a člen ZSReg. Ta položaj se s predlagano uredbo ureja z novim drugim odstavkom 82. člena.

– K 4. členu:

V novem sedmem odstavku 622.k člena ZGD-1 je bila z novelo ZGD-1J določena obveznost registrskega organa v Sloveniji, pri katerem je vpisana prevzeta družba, da po prejemu obvestila registrskega organa iz države članice Evropske unije in Evropskega gospodarskega prostora o vpisu družbe, ki izide iz čezmejne združitve, vpiše izbris prevzete družbe iz registra. Registrsko sodišče v Sloveniji prejme obvestilo prek sistema povezovanja poslovnih registrov, vzpostavljenega v skladu z drugim odstavkom 4.a člena Direktive 2009/101/ES, ki je bila spremenjena z Direktivo 2012/17/EU. Posledično se s predlagano uredbo prilagodi določba 116.b člena veljavne ureditve.

**K 5. členu:**

Predviden je 15-dnevni *vacatio legis.*